《玄墓山遇明孝廉徐昭法即别怆然有怀》
明代·韩纯玉

邂逅逢君泪满襟，殷勤重话岁寒心。还元阁上秋风急，尹树堂前暮色侵。

初服不随沧海变，高情长与白云深。暂时把臂还成别，欲访幽栖何处寻？

作者简介：（1625—1703）明末清初浙江归安人，字子蘧，别号蘧庐居士。韩敬子。诸生。敬以党附汤宾尹见摈于时，纯玉以是抱憾，不求仕进。有《蘧庐诗集》。